CELEX: 32010R0119
Language: fi
Date: 2010-02-09 00:00:00
Title: Komission asetus (EU) N:o 119/2010, annettu 9 päivänä helmikuuta 2010 , erityisen markkinatukitoimenpiteen vahvistamisesta maitoalalla annetun asetuksen (EU) N:o 1233/2009 muuttamisesta

10.2.2010   
            
            
               FI
            
            
               Euroopan unionin virallinen lehti
            
            
               L 37/26
            
         KOMISSION ASETUS (EU) N:o 119/2010,
   annettu 9 päivänä helmikuuta 2010,
   erityisen markkinatukitoimenpiteen vahvistamisesta maitoalalla annetun asetuksen (EU) N:o 1233/2009 muuttamisesta
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maatalouden euromääräisestä valuuttajärjestelmästä 15 päivänä joulukuuta 1998 annetun neuvoston asetuksen (EY) N:o 2799/98 (1) ja erityisesti sen 9 artiklan,
   ottaa huomioon maatalouden yhteisestä markkinajärjestelystä ja tiettyjä maataloustuotteita koskevista erityissäännöksistä (yhteisiä markkinajärjestelyjä koskeva asetus) 22 päivänä lokakuuta 2007 annetun neuvoston asetuksen (EY) N:o 1234/2007 (2) ja erityisesti sen 186 artiklan ja 188 artiklan 2 kohdan yhdessä sen 4 artiklan kanssa,
   sekä katsoo seuraavaa:
   
               (1)
            
            
               Komission asetuksen (EU) N:o 1233/2009 (3) liitteessä vahvistetaan määrät niiden maidontuottajien tukemiseksi, joihin maitoalan kriisi vaikuttaa vakavasti. Koska kyseiset määrät vahvistetaan euroina, on tarpeen vahvistaa yhteinen määräaika kyseisten määrien muuntamiseksi niiden jäsenvaltioiden kansallisiksi valuutoiksi, jotka eivät ole ottaneet käyttöön yhtenäisvaluuttaa, jotta varmistetaan yhdenmukainen ja samanaikainen soveltaminen kaikkialla unionissa. Sen vuoksi on aiheellista vahvistaa valuuttakurssin määräytymisperuste asetuksen (EY) N:o 2799/98 3 artiklan mukaisesti.
            
         
               (2)
            
            
               Ottaen huomioon asetuksen (EY) N:o 2799/98 3 artiklan 1 kohdan toisessa luetelmakohdassa tarkoitettu periaate ja 3 artiklan 2 kohdassa mainitut perusteet, määräytymisperusteena olisi oltava asetuksen (EU) N:o 1233/2009 voimaantulopäivä.
            
         
               (3)
            
            
               Sen vuoksi asetusta (EU) N:o 1233/2009 olisi muutettava.
            
         
               (4)
            
            
               Jotta voidaan mahdollisimman nopeasti varmistaa yhdenmukainen ja samanaikainen soveltaminen kaikkialla unionissa, tämän asetuksen olisi tultava voimaan viipymättä, ja sitä olisi sovellettava asetuksen (EU) N:o 1233/2009 voimaantulopäivästä.
            
         
               (5)
            
            
               Tässä asetuksessa säädetyt toimenpiteet ovat maatalouden yhteisen markkinajärjestelyn hallintokomitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Lisätään asetuksen (EU) N:o 1233/2009 3 artiklan jälkeen 3 a artikla seuraavasti:
   
      ”3 a artikla
      Valuuttakurssin määräytymisperuste liitteessä vahvistettujen määrien osalta on 17 päivä joulukuuta 2009.”
   
   2 artikla
   Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä. Sitä sovelletaan 17 päivästä joulukuuta 2009.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 9 päivänä helmikuuta 2010.
      
         
            Komission puolesta
         
         José Manuel BARROSO
         
            Puheenjohtaja
         
      
   
   
      (1)  EYVL L 349, 24.12.1998, s. 1.
   
      (2)  EUVL L 299, 16.11.2007, s. 1.
   
      (3)  EUVL L 330, 16.12.2009, s. 70.